कैप्टन की बेटी की मंत्री से बहस, जालंधर में सड़क पर संस्कार; पटियाला-फिरोजपुर में पुल बहे
Punjab Flood Conditions Updates; Evacuation Mission Flood Rescue Heroes | Bhakhra Dam Update   भाखड़ा ब्यास बांध प्रबंधन की तरफ से अगले तीन दिनों तक पानी ना छोड़ने के फैसले के बाद राज्य में रेस्क्यू ऑपरेशन तेज कर दिया गया है। कई जगहों पर रेस्क्यू ऑपरेशन रात के समय भी जारी रहा।
पंजाब में बाढ़ का खतरा बढ़ गया है। राज्य में जलभराव को देखते हुए AAP सरकार ने सभी सरकारी, प्राइवेट, एडेड और मान्यता प्राप्त स्कूल 16 जुलाई तक बंद कर दिए हैं। पहले ये छुट्टी 13 जुलाई तक थी। स्कूली शिक्षा मंत्री हरजोत बैंस ने कहा कि इस दौरान कोई भी बच्चा या टीचर स्कूल नहीं जाएगा।
वहीं, पटियाला में पूर्व CM कैप्टन अमरिंदर सिंह की बेटी जयइंदर कौर और मंत्री चेतन सिंह जौड़ामाजरा के बीच तीखी बहस हो गई। यहां नांव मांगने को लेकर यह वाक्या हुआ। दरअसल, जयइंदर कौर किश्ती की मांग कर रही थी। लेकिन उन्हें यह उपलब्ध नहीं करवाई गई। उन्होंने इसके लिए डीसी, जिला प्रशासन और खालसा एड को भी फोन किया। वहीं मंत्री जौड़ामाजरा का कहना है कि जयइंदर कौर इस नाजुक समय में भी राजनीति करने आई थी।
पंजाब में 14 जिले बाढ़ की चपेट में हैं। इनके 1,058 गांव प्रभावित हैं। भाखड़ा ब्यास बांध प्रबंधन की तरफ से अगले तीन दिनों तक पानी ना छोड़ने के फैसले के बाद राज्य में रेस्क्यू ऑपरेशन तेज कर दिया गया है।
फिरोजपुर में सतलुज नदी पर बना हजारे वाला पुल बह गया है। जिसके चलते दो दर्जन के करीब गांव प्रभावित हुए हैं। फिरोजपुर में 60 के करीब गांव पानी में डूब चुके हैं।
पटियाला में पातड़-खनौरी पुल बह गया। जिस वजह से संगरूर रोड से दिल्ली की कनेक्टिविटी कट गई है।
जालंधर के शाहकोट में बाढ़ की वजह से एक रिटायर्ड टीचर का सड़क पर ही अंतिम संस्कार करना पड़ा। यहां श्मशानघाट भी बाढ़ के पानी में डूब गया है। परिजनों का कहना है कि बाढ़ की वजह से गांव के मास्टर सोहन सिंह सेहत सेवाएं न मिल पाने के कारण दम तोड़ गए।
CM भगवंत मान ने आज संगरूर में बाढ़ प्रभावित इलाकों का जायजा लेंगे। कल यानी शुक्रवार को वे फाजिल्का और फिरोजपुर जाएंगे।
बाढ़ का असर हाईवेज पर भी पड़ने लगा है। संगरूर के खनौरी में घग्गर में दरार पड़ गई। जिसके बाद संगरूर-दिल्ली हाईवे बंद कर दिया गया है। वहीं जलभराव के बाद खतरे को देखते हुए अब लुधियाना-हिसार नेशनल हाईवे भी ट्रैफिक के लिए बंद हो गया है। घग्घर दरिया में तीन जगह मंडवी, फूलद और मकोरड़ साहिब में दरार पड़ी है।
इसके अलावा गुरूवार को खरड़ के गांव मियांपुर चिंगार में एक युवक के बह जाने की सूचना मिली। जिला प्रशासन की टीमें उसकी तलाश कर रही हैं।
चंडीगढ़ से मनाली गई बस डूबी, ड्राइवर की लाश मिली, कंडक्टर लापता
चंडीगढ़ से मनाली गई PRTC की बस लापता हो गई थी। अब ये बस ब्यास नदी में डूबी मिली है। बस में ड्राइवर की लाश भी बरामद हो गई है, लेकिन बस का कंडक्टर लापता है।
पंजाब में आज भी बारिश के आसार
मौसम विभाग के मुताबिक आज पूरे पंजाब में रुक-रुक कर बारिश के आसार बन रहे हैं। जिससे रेस्क्यू ऑपरेशन की रफ्तार में कमी आ सकती है। NDRF, SDRF, आर्मी, BSF को तो सभी उनके काम के लिए सलाम कर रहे हैं, लेकिन इनके अलावा भी कुछ ऐसे चेहरे सामने आ रहे हैं, जो इस आपदा में लोगों को बचाना अपना फर्ज समझ रहे हैं।
पंजाब में बाढ़ के हालात...
ये खबर भी पढ़ें:- 
बाढ़ के बीच पाकिस्तान ने बढ़ाया दोस्ती का हाथ:सुलेमानकी हेडवर्क्स के गेट खोले, बंद करने से पंजाब में और ज्यादा बिगड़ सकते थे हालात 
भारत में बाढ़ के हालातों के बीच पाकिस्तान ने दोस्ती का हाथ बढ़ाया है। पंजाब में बाढ़ की स्थिति में जो देश अपने हेडवर्क्स व बांधों के गेट बंद कर देता था, ने इस साल सुलेमानकी हेडवर्क्स के गेट खोल दिए हैं। पाकिस्तान की तरफ से उठाया गया यह कदम एक बड़ी राहत लेकर आया है। बीते दिनों हुसैनीवाला से 1.92 लाख क्यूसेक पानी पड़ोसी देश में पहुंच गया (पूरी खबर पढ़ें)